== Uddannelse og militær karriere i Østrig, Tyskland og Frankrig ==
Saint-Germain fødtes på Vertamboz, en gård i [[Franche-Comté]]. Hans fader, der tilhørte en gammel, men fattig adelsslægt, var officer i provinsens milits. Den unge Saint-Germain blev opdraget hos [[Jesuiterordenen|jesuiterne]] og trådte [[1726]] som [[løjtnant]] ind i faderens bataillon; men da han ikke havde udsigt til nogensinde at kunne købe et kompagni, gik han [[1729]] i [[Pfalz|kurpfalzisk]] tjeneste. Ved [[Prins Eugen af Savoyen|Eugen af Savoyens]] protektion fik han 3 år senere ansættelse i den [[østrig]]ske hær og avancerede under [[Osmanniske Rige|tyrkekrigen]] til [[major]]; men da Østrig [[1741]] kom i [[Østrigske arvefølgekrig|krig med hans fædreland]], tog han sin afsked, trådte som [[oberst]] ind i [[Karl 7. (Tysk-romerske rige)|Karl af Bayerns]] hær og blev, da kurfyrsten [[1742]] blev kejser, udnævnt til feltmarskalløjtnant. Hans nye krigsherre døde imidlertid allerede [[1745]], og Saint-Germain tænkte nu alvorlig på at tage tjeneste hos [[Frederik den Store af Preussen|Frederik 2. af Preussen]], hvem han beundrede; han opgav dog denne plan, vendte tilbage til Frankrig og tog til takke med en ansættelse som marechal de camp ([[generalmajor]]).
Titler Samfund Historie